Source: http://adojogasz.hu/birosagi_felulvizsgalat
Timestamp: 2018-11-17 18:21:37+00:00

Document:
Bírosági felülvizsgálat – dr. M. Tóth Zoltán ügyvéd, adójogász – nav vizsgálat, nav ellenőrzés, áfa ellenőrzés, költségvetési csalás, vagyonosodási vizsgálat, adócsalás, adóellenőrzés, áfa visszaigénylés, adó ügyvéd, adó fellebbezés, adó észrevétel
Adójogász.hu Szolgáltatások Bírosági felülvizsgálat
Az adóhatósági ellenőrzéseket követő jogorvoslati eljárások legpártatlanabb fóruma a bírósági felülvizsgálat során eljáró közigazgatási bíróság. A bíróság előtt egyenrangú félként jár el alperesként a NAV és felperesként az adózó.
A bírósági felülvizsgálat esetén – a 2016. július 01-én, vagy azt követően indult ügyekben – kötelező a gazdasági társaságok és a jogi képviselővel eljáró magánszemélyek részére az elektronikus kapcsolattartás a bírósággal. A papíralapon beadott beadványok hatálytalanok és kötelezően bírságolandóak. Ügyvédi tevékenységem során a napi rutin része az elektronikus kapcsolattartást a bíróságokkal.
A bíróság ítélete – megváltoztatva az adhatóság döntését – akár véglegesen lezárhatja az ügyfél és az adóhatóság közötti ügyet.
Az adóhatósági másodfokú határozat bírósági felülvizsgálat során a bíróság – kérelemre – felfüggesztheti a határozat végrehajtását a jogerős döntésig, mely praktikusan azt jelenti, hogy a jogerős megállapítások ellenére a társaság a peres eljárás végéig végrehajtástól (inkasszó, gépjármű, egyéb ingó foglalás stb.) mentesen várja a jogorvoslat befejezését.
A bírósági felülvizsgálat – kereset benyújtása – nem jár együtt illeték fizetéssel, ugyanis tárgyi illeték-feljegyzési jog illet meg mindenkit, beleértve a gazdasági társaságokat is. A peres eljárás végén a bíróság dönt a perköltség viseléséről, mely pernyertesség esetén azt jelenti, hogy a jogi képviselő munkadíját a NAV fizeti, az illeték pedig az állam terhén marad.
Az elsőfokú ítélettel szemben lehetőség van felülvizsgálati kérelmet előterjeszteni, melyet a Kúria bírál el. A Kúria előtti eljárásban kötelező a jogi képviselet.
Amennyiben bírósági felülvizsgálatot kíván kezdeményezni az adóhatósági ellenőrzést és fellebbezést követően kiadott másodfokú határozattal szemben, vagy adóperében keres ilyen ügyekben jártas ügyvédet, akkor keresse bizalommal irodámat!

References: bíróság 
 bíróság 
 bíróság 
 bíróság 
 Kúria 
 Kúria